101. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. ΒΙ/7841 της 16/21 Ιουν. 1988 (ΦΕΚ Β΄ 404) Διαβάθμιση θέσεων του Γραφείου του Γεν. Γραμματέα της Γεν. Γραμματείας Εξωτερικού Εμπορίου και καθορισμός των καθηκόντων των υπαλλήλων που θα υπηρετούν στις θέσεις αυτές. Έχοντας υπόψη: 1.Τις διατάξεις του Νομ. 1558/85 «Κυβέρνηση και Κυβερνητικά Όργανα». 2.Τις διατάξεις του Π.Δ. 607/76 «περί Οργανισμού του Υπουργείου Εμπορίου». 3.Τις διατάξεις του Π.Δ. 611/77 «περί κωδικοποιήσεως εις ενιαίο κείμενο κλ.π.». 4.Τις διατάξεις του άρθρ. 2 του Π.Δ. 234/88 «Σύσταση και Οργάνωση Γενικής Γραμματείας Εξωτερικού Εμπορίου, αποφασίζουμε: 1.Διαβαθμίζουμε τις 3 θέσεις διοικητικών υπαλλήλων, που συστάθηκαν στο Γραφείο του Γεν. Γραμματέα της Γεν. Γραμματείας Εξωτερικού Εμπορίου, με τις διατάξεις του άρθρ. 2 του Π.Δ. 234/88, ως ακολούθως: α. Μία (1) θέση με βαθμό Α΄ του Κλάδου ΠΕ Διοικητικών Υπαλλήλων. β. Δύο (2) θέσεις με βαθμούς Γ΄–Α΄ του Κλάδου ΔΕ Διοικητικών Υπαλλήλων 2.Καθορίζουμε τα καθήκοντα των υπαλλήλων που θα υπηρετούν με απόσπαση στις παραπάνω θέσεις, ως ακολούθως: α.Ο υπάλληλος που θα υπηρετεί στη θέση του Κλάδου ΠΕ Διοικητικών Υπαλλήλων: -Θα συντονίζει τις ενέργειες των άλλων υπαλλήλων που υπηρετούν στο Γραφείο του Γεν. Γραμματέα της Γεν. Γραμματείας Εξωτερικού Εμπορίου, με εξαίρεση τις περιπτώσεις για τις οποίες παίρνουν εντολές κατ’ ευθείαν από το Γεν. Γραμματέα. -Θα κατανέμει το συνολικό έργο του Γραφείου μεταξύ των υπαλλήλων του Γραφείου. -Θα φροντίζει για όλα τα θέματα Οικονομικής και διοικητικής μέριμνας, που αφορούν το προσωπικό του Γραφείου. -Θα υπογράφει τα διάφορα έγγραφα που θα έχουν σχέση με τη λειτουργικότητα του Γραφείου. -Θα λαμβάνει γνώση της προς τον Γεν. Γραμματέα απευθυνόμενης αλληλογραφίας, θα τον ενημερώνει σχετικά και θα φροντίζει για την περαιτέρω προώθησή της. -Θα προΐσταται των δύο άλλων υπαλλήλων που θα υπηρετούν στις δύο άλλες θέσεις του Κλάδου ΔΕ Διοικητικών Υπαλλήλων. (Αντί για τη σελ. 767(ζ) Σελ. 767(η) Τεύχος 1423 Σελ. 51 Γενική Γραμματεία Εμπορίου (πρώην Υπουργείο Εμπορίου) 13.Ξ.β.100-101 β.Οι υπάλληλοι που θα υπηρετούν στις 2 θέσεις του Κλάδου ΔΕ Διοικητικών Υπαλλήλων: -Θα παραλαμβάνουν, θα αποσφραγίζουν, θα πρωτοκολλούν και θα παραδίδουν την αλληλογραφία στον υπάλληλο του Κλάδου ΠΕ. -Θα φροντίζουν για τη διεκπεραίωση της εξερχόμενης αλληλογραφίας και την τακτοποίηση του Αρχείου. -Θα φροντίζουν για ό,τι αφορά την επικοινωνία του Γενικού Γραμματέα με βουλευτές, εκπροσώπους κοινωνικών φορέων, δημόσιους γενικά λειτουργούς και πολίτες, καθώς και θα μεριμνούν για την εκπλήρωση των εθιμοτυπικών υποχρεώσεών του. 